Rochefort (øl)

Rochefort er et trappistøl brygget i Notre Dame de St Remy, et kloster like utenfor Namur i regionen Vallonia i Belgia. Klostret som tilhører trappistordenen (opprinnelig en gren av Cistercienserordenen) er et av elleve kloster som får kalle sitt øl for trappistøl. Ølproduksjonen er på cirka 18 000 hektoliter per år.

Den første bryggerivirksomheten i klostret skjedde allerede i 1595 av cisterciensermunker. Gjennom århundrene har klosteret utvidet og blitt gjenoppbygget flere ganger. Den siste ødeleggelsen skjedde i 1789 og den siste gjenopbyggningen var i 1887. Ølproduksjonen ble gjenopptatt i 1899. 

Trappistmunkene, som lever et svært strengt og tilbaketrukket liv, lar seg ikke påvirkes av tidens trender og moter, men brygger kun det som trengs for å overleve. Overskuddet går til veldedige formål noe som er et krav for å kunne kalle ølet sitt for Trappist.

Man kan kjøpe Rochefort 6, Rochefort 8 og Rochefort 10 på Vinmonopolet.

Ølsortiment

Rochefort 6
Flaske, 330 ml
Rød kork 
7,5 prosent alkohol 
Veldig vanskelig å få tak i, brygges antakeligvis kun en gang i året; sorten utgjør kun en prosent av den totale produksjonen.

Rochefort 8
Flaske, 330 ml 
Grønn kork 
9,2 prosent alkohol

Rochefort 10
Flaske, 330 ml
Blå kork 
11,3 prosent alkohol

Belgiske bryggerier
Belgiske ølmerker
Namur
Trappistordenen
Etableringer i 1595